Et af punkterne i forståelsespapiret var nedsættelsen af en ydelseskommission, der skulle afhjælpe problemer med [[fattigdom|børnefattigdom]], understøtte, at flere kommer i beskæftigelse, og samtidig indrette ydelsessystemet mere enkelt, altsammen indenfor en udgiftsneutral ramme. [[Ydelseskommissionen]] blev nedsat i december 2019 med forskningsdirektør, tidligere [[vismand]] [[Torben Tranæs]] som formand, og den afleverede en rapport med sine anbefalinger i maj 2021.<ref>[https://bm.dk/media/17892/ydelseskommissionen-afrapportering-web.pdf ''Ydelseskommissionen: Samlede anbefalinger til et nyt ydelsessystem''] (rapport), Beskæftigelsesministeriet, maj 2021</ref> På baggrund heraf blev der i juni 2022 indgået en aftale mellem de fire partier bag forståelsespapiret samt Alternativet og Kristendemokraterne om et nyt kontanthjælpssystem.<ref>[https://www.altinget.dk/artikel/flertal-klar-med-aftale-om-nyt-kontanthjaelpssystem "Kontanthjælpsaftale er på plads: "Det er børnenes kontanthjælpsreform" "], [[Altinget.dk|''Altinget'']], 14. juni 2022</ref> Aftalen gav større tilskud til børnefamilier, afskaffede det eksisterende kontanthjælpsloft og indførte i stedet en indkomsttrappe med faste niveauer for den maksimale offentlige støtte til kontanthjælpsmodtagere. Aftalen blev delvis finansieret ved at afskaffe [[boligstøtte]] ved [[forældrekøb]]. Størstedelen af aftalen forudsattes dog finansieret indenfor de samlede finanspolitiske rammer i forbindelse med finansloven for 2023.<ref>[https://www.altinget.dk/artikel/nyt-permanent-boernetillaeg-og-afskaffelse-af-kontanthjaelpsloft-her-er-den-nye-aftale-om-kontanthjaelp "Nyt permanent børnetillæg og afskaffelse af kontanthjælpsloft: Her er den nye aftale om kontanthjælp"], [[Altinget.dk|''Altinget'']], 14. juni 2022</ref>
Historie Foreninger Organisationer